钦定古今图书集成/明伦汇编/氏族典/第388卷 > 李澄
## 钦定古今图书集成/明伦汇编/氏族典/第388卷 > 李澄

按《唐书李澄传》：“澄，辽东襄平人，隋蒲山公宽之远胄。
李勉帅汴，表澄滑州刺史。李希烈陷汴，勉走，澄以城
降，希烈以为尚书令。兴元元年，澄遣卢融间道奉表
诣行在，德宗嘉之，署帛诏内蜜丸，授澄刑部尚书，汴
滑节度使，澄未即宣，已又中官薛盈珍持节至，封澄
武威郡王，乃燔贼旗节自归。澄引兵将取汴，屯其北”
门。会郑州贼将孙液送款于澄，澄遣子清驰赴雍。希
颢攻郑，清助守，杀河阳兵数千，澄遂如郑。诏授清检
校太子宾客，易名“克宁。”贞元初，迁澄检校尚书左仆
射、义成军节度使。二年卒。